П Р О Т О К О Л

№ 50

Днес, 30.03.2023 г., в 18:00 часа се проведе заседание на Общинската избирателна комисия - Каварна при следния проект за дневен ред:

Прекратяване на пълномощията на общинския съветник Красимир Атанасов Кръстев, анулиране на издаденото му удостоверение и обявяване за избран за общински съветник следващия в листата: Маруся Петрова Георгиева от квотата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“

От заседанието отсъства 1 член на комисията-Пламена Матеева по неуважителни причини. Има необходимия кворум за провеждане на заседанието.

Докладва: Председателя на ОИК Даниела Мирчева Николова.

Протокола води Инна Лазарова Иванова.

Гласуван бе дневния ред:

Прекратяване на пълномощията на общинския съветник Красимир Атанасов Кръстев, анулиране на издаденото му удостоверение и обявяване за избран за общински съветник следващия в листата: Маруся Петрова Георгиева от квотата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“.

Инна Лазарова Иванова поясни, че хипотезата на ал. 7 от чл. 30 ЗМСМА урежда случаите, в които липсва спор относно настъпването на конкретен юридически факт, приет от закона като основание за прекратяване на пълномощията на общинския съветник. При наличие на съответните документи, удостоверяващи обстоятелствата по чл. 30, ал. 4, т. 1, 2, 4, 7, 8, 9, 11, 12 и 13 от ЗМСМА общинската избирателна комисия следва само да констатира съответното обстоятелство и да приеме решение, с което да обяви за избран за общински съветник следващия от листата кандидат като представи Решение №39/05.03.2015г. по адм.д. №51 по описа за 2015г. на Административен съд-Стара Загора със сходен предмет на делото.

Не бяха направени предложения за изменение на дневния ред.

Гласували за дневния ред:

12 членове на ОИК:за-12, против-няма.

Дневния ред бе приет.

Председателят на ОИК-Каварна докладва, че с писмо с Вх.№167/27.03.2023 год. в ОИК-Каварна са постъпили документи от КПКОНПИ, удостоверяващи, че с Решение №2892/20.03.2023г. по адм.д. №6054 по описа на ВАС за 2022г. е оставено в сила Решение № 148 / 21.04.2022 г., постановено по адм. дело № 566 / 2021 г. по описа на Административен съд – Добрич. От своя страна Решение № 148 / 21.04.2022 г., постановено по адм. дело № 566 / 2021 г. по описа на Административен съд – Добрич ОТХВЪРЛЯ жалбата на Красимир Атанасов Кръстев-общински съветник в Общински съвет-Каварна за мандат 2019-2023г., срещу Решение № РС-499-21-077 от 06.10.2021 г. на Комисията за противодействие на корупцията и за отнемане на незаконно придобитото имущество. С посоченото Решение на КПКОНПИ се установява конфликт на интереси по отношение на Красимир Атанасов Кръстев, общински съветник в Общински съвет- Каварна. Решение №2892/20.03.2023г. по адм.д. №6054 по описа на ВАС за 2022г. е окончателно и представлява влязъл в сила акт, с който е установен конфликт на интереси по Закона за противодействие на корупцията и за отнемане на незаконно придобитото имущество, което от своя страна е основание за предсрочно прекратяване на пълномощията на общинския съветник Красимир Атанасов Кръстев по смисъла на чл.30, ал.4, т.11 от ЗМСМА.

Председателят на ОИК-Каварна докладва още, че Красимир Кръстев е входирал писмо Вх.№166/24.03.2023г., с което желае да бъде освободен като общински съвет заради влязлото в сила Решение на ВАС.

Към датата на депозиране на писмото в ОИК-Каварна не са пристигнали официалните документи, удостоверяващи прекратяването.

Инна Лазарова Иванова уточни, че съгласно ЗМСМА в тридневен срок от получаване на справката и документите, удостоверяващи обстоятелствата по чл.30, ал. 4, т. 11 от ЗМСМА, Общинската избирателна комисия обявява за избран за общински съветник следващия в листата кандидат. Подчерта отново, че хипотезата на ал. 7 от чл. 30 ЗМСМА урежда случаите, в които липсва спор относно настъпването на конкретен юридически факт, приет от закона като основание за прекратяване на пълномощията на общинския съветник. При наличие на съответните документи, удостоверяващи обстоятелствата по чл. 30, ал. 4, т. 1, 2, 4, 7, 8, 9, 11, 12 и 13 от ЗМСМА, Общинската избирателна комисия следва само да констатира съответното обстоятелство и да приеме решение, с което да обяви за избран за общински съветник следващия от листата кандидат.

Председателят Даниела Николова посочи, че Красимир Атанасов Кръстев е избран за общински съветник от квотата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“. Кандидатът, явяващ се регистриран като непосредствено следващ последния от избраните такива от съответната листа, е Маруся Петрова Георгиева.

Във връзка с представените документи, направени изказвания и обсъждания е предложен за гласуване следният проект на Решение:

„На основание чл.30, ал.7 от ЗМСМА във връзка с чл.30, ал.4, т.11 от ЗМСМА и чл.87, ал.1, т.24 и чл.458, ал.1 от Изборния кодекс, Общинската избирателна комисия-Каварна

Р Е Ш И:

Констатира прекратяване на пълномощията на общинския съветник Красимир Атанасов Кръстев и АНУЛИРА издаденото му удостоверение.

ОБЯВЯВА за избран за общински съветник следващия след Красимир Атанасов Кръстев в листата: Маруся Петрова Георгиева от квотата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“.

След направените разисквания, поради следните мотиви: С писмо с Вх.№167/27.03.2023 год. в ОИК-Каварна са постъпили документи от КПКОНПИ, удостоверяващи по отношение на Красимир Атанасов Кръстев обстоятелства по чл.30, ал. 4, т. 11 от ЗМСМА- влязъл в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество, Общинската избирателна комисия-Каварна, гласува с 12 гласа „за“ и 0 гласа „против“.

Във връзка с чл.85, ал.4 от ИК ОИК установи, че за приемане на решението има необходимото мнозинство от 2/3 от присъстващите членове на комисията, поради което и на основание чл.30, ал.7 от ЗМСМА във връзка с чл.30, ал.4, т.11 от ЗМСМА и чл.87, ал.1, т.24 и чл.458, ал.1 от Изборния кодекс, Общинската избирателна комисия-Каварна

Р Е Ш И:

Констатира прекратяване на пълномощията на общинския съветник Красимир Атанасов Кръстев и АНУЛИРА издаденото му удостоверение.

ОБЯВЯВА за избран за общински съветник следващия след Красимир Атанасов Кръстев в листата: Маруся Петрова Георгиева от квотата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“.

Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от Изборния кодекс.

Заседанието бе закрито в 18:45ч.

Председател: за

Даниела Мирчева Николова

Секретар: за

Исмаил Ошнудов Исмаилов

Членове:

Анка Николова Димитрова: за

Анастасия Стефанова Сигинова: за

Валерия Илиева Кьосева-Червенкова: за

Даниела Николова Михайлова: за

Живка Георгиева Дочевска: за

Захари Николов Захариев: за

Инна Лазарова Иванова: за

Йорданка Митева Денева: за

Калинка Банкова Костадинова: за

Недялка Желева Николова: за